เรื่องร้องเรียน: สอบถามเรื่องการตีเส้นขาวแดงหน่อยครับ ว่าตีเส้นเพื่ออะไร ก่อนหน้านี้ไม่เคยมีจะบอกทางเข้าซอยก็ไม่ใช่เพราะไม่มีซอย ทางด้านซ้ายเป็นทางขึ้นโรงรับจำนำ แบบนี้ทำให้ลูกค้าไม่สามารถจอดแวะซื้อของในละแวกนี้ได้เลย เวลาเร่งด่วนพอเข้าใจก็ห้ามจอดตามเวลาไป แต่มาตีเส้นแบบนี้มันทำให้ร้านค้าลำบาก พอลูกค้าจอดก็โดนใบสั่ง
การดำเนินการของเจ้าหน้าที่: ขอเรียนท่านผู้ร้องให้ทราบครับ สำนักการจราจรและขนส่ง ได้ดำเนินการจัดทำสีขอบทางเพื่อห้ามมิให้ผู้ขับขี่จอดรถ ในระยะสามเมตรจากท่อน้ำดับเพลิง ตามพระราชบัญญัติจราจรทางบก พ.ศ. 2522 มาตรา 57 (6) กรณีเกิดเหตุฉุกเฉินไฟไหม้ รถดับเพลิงสามารถเข้าต่อน้ำเปิดใช้น้ำได้ในทันที เรียนชี้แจงมาเพื่อทราบข้อมูลครับ
ความเห็นของผู้แจ้ง: ขอบคุณสำหรับความรู้เพิ่มเติมในส่วนนี้ค่ะ อยากให้มีการนำเสนอกฎหมายควรรู้แบบนี้ให้ประชาชนรับทราบ หรือทำการแจ้งความรู้ต่อเจ้าหน้าที่ที่มาดำเนินการตีเส้นและดำเนินการปรับ เพื่อแจ้งสาเหตุการดำเนินการให้ประชาชนทราบค่ะ
พื้นที่: แขวงนวลจันทร์ เขตบึงกุ่ม กรุงเทพมหานคร